Source: http://szolnokinaplo.hu/2016/01/29/elrendeltek-a-zagyvarekasi-gyilkossag-gyanusitottjainak-elozetes-letartoztatasat/
Timestamp: 2018-10-17 22:29:42
Document Index: 11535136

Matched Legal Cases: ['bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ']

Elrendelték a zagyvarékasi gyilkosság gyanúsítottjainak előzetes letartóztatását » www.szolnokinaplo.hu | szolnoki hírek, szolnoki apróhirdetés, szolnoki információ, szolnoki hirdetés, szolnoki apró, szolnoki ingatlaniroda
Elrendelték a zagyvarékasi gyilkosság gyanúsítottjainak előzetes letartóztatását
2016.01.29 14:40. - Kovács Janka
Január 25-én a zagyvarékasi lány és barátja megalapozottan gyanúsítható azzal, hogy a lány édesanyját január 25-én több késszúrással meggyilkolták.
A Szolnoki Járásbíróság elrendelte annak a 14 éves lánynak és 16 éves fiúnak az előzetes letartóztatását, akik megalapozottan gyanúsíthatók azzal, hogy a lány édesanyját 2016. január 25. napján 21 óra 30 perc körüli időben zagyvarékasi otthonukban többszöri késszúrással meggyilkoltak.
A Szolnoki Járásbíróság sajtóközleményében úgy fogalmazott: A bíróság megítélése szerint a bűncselekmény kiemelkedő tárgyi súlyára, és a gyanúsítottak személyi körülményeire tekintettel fennáll a szökés, elrejtőzés veszélye. A cselekmény jellegére, súlyára, az elkövetés körülményeire tekintettel a bíróság álláspontja szerint az általuk ismert, de még ki nem hallgatott tanúk befolyásolásával történő bizonyítási eljárás megnehezítése is megalapozott. A bíróság álláspontja szerint a fiatalkorú gyanúsítottakra vonatkozó szabályok szerint a különös tárgyi súly is megállapítható. A bíróság mindkét gyanúsított előzetes letartóztatásának végrehajtási helyét javítóintézetben jelölte meg.
Hozzátették: A végzés nem jogerős, a határozat ellen az I. rendű gyanúsított, védője, törvényes képviselője nem jelentettek be fellebbezést, a II. rendű gyanúsított, védője és törvényes képviselője fellebbezést jelentett be, az ügyész mindkét gyanúsított vonatkozásában a végrehajtási hely megváltoztatása miatt jelentett be fellebbezést.
Korábban írtuk: Elfogták a zagyvarékasi emberülés gyanúsítottjait
A Szolnoki Járásbíróság folyosóján 2016. január 29-én anyja átöleli fiát, akit azzal gyanúsítanak, hogy barátnőjével megölte a lány édesanyját Zagyvarékason. A Szolnoki Járásbíróság elrendelte az emberöléssel gyanúsított 14 éves lány és 16 éves fiú előzetes letartóztatását. MTI Fotó: Bugány János
A Szolnoki Járásbíróság folyosóján 2016. január 29-én a holtan talált zagyvarékasi nő lánya, akit azzal gyanúsítanak, hogy barátjával megölte édesanyját. A Szolnoki Járásbíróság elrendelte az emberöléssel gyanúsított 14 éves lány és 16 éves fiú előzetes letartóztatását. MTI Fotó: Bugány János
Szexuális szaporodás helyett idegen DNS felfalásával maradt fenn a furcsa többsejtű (2012.11.19. 11:31:00)
Tápiószelei Motoros Találkozó (2010.07.27. 09:07:47)
Bradley Cooper a legvonzóbb élő férfi (2011.11.16. 20:22:54)
Késsel fenyegette édesanyját egy szál cigarettáért (2016.05.11. 15:48:50)